- Hindi News
- National
- बनखेड़ी के 143 गांवाें के किसानों को मिलेगा लाभ, 50600 हेक्टेयर भूमि सिंचित होगी
बनखेड़ी के 143 गांवाें के किसानों को मिलेगा लाभ, 50600 हेक्टेयर भूमि सिंचित होगी
बनखेड़ी क्षेत्र के लिए दुधी सिंचाई परियोजना मामला शुक्रवार को पिपरिया विधायक ठाकुरदास नागवंशी ने विधानसभा में उठाया था। तारांकित प्रश्न क्रमांक 2392 के माध्यम से दुधी नदी पर सिंचाई परियोजना को जल्दी शुरू कराने की मांग की थी। मामले में नर्मदा घाटी विकास विकास राज्य मंत्री लालसिंह आर्य ने जवाब में कहा परियोजना का सर्वेक्षण काम जून 2016 में विभाग ने कर लिया है। सिंचाई परियोजना की डीपीआर (डिटेल प्रोजेक्ट रिपोर्ट) विभाग तैयार कर रहा है। डीपीआर के उपरांत परियोजना के लिए निविदाएं आमंत्रित की जाएंगी। विधायक ने दुधी परियोजना के को लेकर 29 अगस्त 2016 को कार्यपालन यंत्री नगर संभाग नरसिंहपुर को पत्र भेजा था। विधायक तारांकित प्रश्न कर योजना की वर्तमान स्थिति के बारे में पूछा था।
परियोजना के माध्यम से दुधी नदी में बड़ा तालाब बनना प्रस्तावित है। हजारों हेक्टेयर की जमीनों की सिंचाई होगी। परियोजना से बनखेड़ी क्षेत्र और लगे हुए गाडरवारा की सैकड़ों एकड़ कृषि भूमियां सिंचित होंगी। बनखेड़ी और नरसिंहपुर जिले के गाडरवाड़ा से दुधी नदी गुजरी है। बड़ा तालाब बनाकर सिंचाई करना प्रस्तावित है। सिंचाई परियोजना से बनखेड़ी क्षेत्र के 143 गांवों की 50600 हेक्टेयर भूमि की सिंचाई होगी। नदी पर 168 मीटर लंबाई और 38.33 मीटर ऊंचाई डेम बनना प्रस्तावित है। 32 हेक्टेयर भूमि डूब में संभावित है। योजना की डीपीआर तैयार होने में करीब 34 लाख रुपए खर्च किए जाएंगे। अभी इस क्षेत्र के किसान ट्यूबवेल और अन्य सिंचाई साधनों पर निर्भर हैं। परियोजना के लिए लंबे समय से स्थानीय प्रतिनिधि प्रयास कर रहे हैं। परियोजना के लिए दिसंबर 2014 से काम चल रहा है। विभिन्न चरणों और स्वीकृतियों के बाद अब इस मामले में डीपीआर बनने का काम अंतिम दौर में है।
फसल सिंचाई की सुविधा मिलेगी
विधानसभा क्षेत्र की बड़ी परियोजना के लिए काम चल रहा है। विस में पूछे गए सवाल के सवाल में राज्य मंत्री ने डीपीआर तैयार होने की बात बताई है। इस योजना के बनने के बाद क्षेत्र में फसल सिंचाई की सुविधा किसानों को मिलेगी। ठाकुरदास नागवंशी, विधायक
सुविधा
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva